stanford-oval/wikipedia huggingface dataset:
Apartheid-järjestelmän purkaminen
Sopimuksen vastustus

Neuvotteluissa syntynyttä kompromissiratkaisua arvostelivat sekä apartheidin kannattajat että sen vastustajat. Buthelezi oli vetänyt Inkatha-puolueensa pois neuvotteluista, ja vaikka liikkeellä ei juurikaan ollut kannattajia KwaZulu-Natalin ulkopuolella, hän tavoitteli johtoasemaa mustien eteläafrikkalaisten keskuudessa. Inkathan maine oli kuitenkin kärsinyt, kun sen yhteistyö maan hallituksen kanssa tuli julki. Myös radikaalin nuorison suosima PAC ja sen aseellinen siipi APLA vastustivat sopimusta ja pyrkivät hankkimaan kannatusta iskulauseella ”Yksi siirtolainen, yksi luoti”.  Jotkut valkoisten eteläafrikkalaisten järjestöt pyrkivät säilyttämään apartheidin. Toukokuussa 1993 joukko entisiä poliisi- ja sotilaskomentajia perusti ”kenraalien komitean” vastustamaan enemmistövaltaa. Maan puolustusvoimien entisen komentajan Constand Viljoenin johtama Vapausrintama (engl. Freedom Front) suunnitteli vuonna 1994 afrikaanerien Volkstaatin perustamista voimakeinoin. Vapausrintamaan kuulunut, Eugène Terre'Blanchen johtama AWB jatkoi myös pommikampanjaansa.
Sopimuksen vastustus > PAC:n terrori

PAC joutui laajan kansallisen ja kansainvälisen kritiikin kohteeksi, kun joukko sen kannattajia hakkasi kuoliaaksi nuoren yhdysvaltalaisen Amy Biehlin. Biehl oli työskennellyt mustien parissa apartheidin lopettamiseksi. Heinäkuussa 2003 viisi naamioitua miestä rynnäköi Kapkaupungissa St. Jamesin kirkkoon, ampui siellä olleita ihmisiä automaattiasein ja heitti kranaatteja. Hyökkäyksessä kuoli kaksitoista ihmistä ja 46 haavoittui. Iskusta epäiltiin PAC:ta ja sen aseellista siipeä APLA:ta, vaikka APLA ei tunnustanutkaan tekoa. APLA oli kuitenkin aikaisemmin tunnustanut jo useita muita kuolonuhreja vaatineita terroritekoja, kuten joulukuussa tehdyn kranaatti-iskun King William's Town Golf Clubille, joka oli vaatinut neljä ihmishenkeä.
Sopimuksen vastustus > Chris Hanin murha

Pääsiäissunnuntaina 10. huhtikuuta äärioikeistoon kuulunut puolalaissyntyinen Janusz Waluz ampui kommunistisen puolueen pääsihteerin ja Umkhonto we Sizwen johtajan Chris Hanin tämän kotitalon portaille. Hanin naapurit hälyttivät välittömästi poliisin, ja ampuja saatiin kiinni neljännestunti murhan jälkeen. Murhan vuoksi pidätettiin myös konservatiivipuolueen johtaviin jäseniin kuulunut Clive Derby-Lewis ja hänen vaimonsa Gaye. Hani oli radikaalin mustan nuorison suuri ihanne, ja hänen murhansa pelättiin aiheuttavan valtavia mellakoita. Mandela vetosi televisiossa sekä mustiin että valkoisiin väkivaltaisuuksien välttämiseksi. Väkivaltaisuuksilta vältyttiinkin, ja sekä ANC että Kansallispuolue ilmoittivat, ettei murha vaikuta neuvotteluiden jatkamiseen. Lokakuussa Waluz ja Clive Derby-Lewis tuomittiin kuolemaan Hanin murhasta. Gaye Derby-Lewis vapautettiin, koska hänen osallisuudestaan salaliittoon ei ollut tarpeeksi näyttöä.
Sopimuksen vastustus > AWB:n mellakka World Trade Centerissä

Kesäkuussa noin 3 000 äärioikeistolaista, pääasiassa AWB:hen kuulunutta afrikaaneria kokoontui mielenosoitukseen Kempton Parkin World Trade Centerin ulkopuolelle, missä monipuolueneuvottelut jatkuivat. He vaativat itsenäistä afrikaanerien volkstaatia (kansantasavaltaa). Mielenosoitus muuttui pian mellakaksi, ja lopulta mielenosoittajat tunkeutuivat sisään rakennukseen. Mellakoijat sotkivat neuvottelusalin pahoin muun muassa virtsaamalla pöydille. Terre'Blanche piti salissa puheen kannattajilleen. Lopulta mellakoijat poistuivat rakennuksesta läheiselle aukiolle. Myöhemmin kenraali Viljoen myönsi, että mellakasta oli volkstaatin asialle enemmän haittaa kuin hyötyä.
Sopimuksen vastustus > Bophuthatswanan kriisi

Bophuthatswanan bantustanin kriisistä tuli käännekohta, jonka jälkeen valkoiset äärioikeistolaiset liikkeet eivät enää uhanneet demokraattista muutosta. Maaliskuussa 1994  ANC:tä kannattaneet kodinturvajoukot kaappasivat vallan nimellisesti itsenäisessä maassa ja vangitsivat sen johtajan Lucas Mangopen. Constand Viljoen loi nopeasti suunnitelman, jossa joukko Vapausrintamaan kuuluneita Etelä-Afrikan armeijan ja poliisin upseereita hyökkäisi Bophuthatswanaan ja palauttaisi Mangopen valtaan tarkoituksena ylläpitää suurapartheid-järjestelmää. Mangope ilmoitti, että hyökkäyksessä ei saisi käyttää AWB:n jäseniä järjestön poliittisen arkaluonteisuuden vuoksi.
Eugène Terre'Blanche ehti kuitenkin jo 10. maaliskuuta johtaa 600 kannattajaansa hyökkäämään alueelle. He ajoivat ympäri bantustania ja ampuivat sattumanvaraisesti kaikkia mustia, joiden arvelivat olevan ANC:n kannattajia. Hyökkäys kuitenkin päättyi traagisesti Mangopen vastustajien miehittämälle katusululle. Laukaustenvaihdon jälkeen, televisiokameroiden tallentaessa tapahtumia, raivostunut musta poliisi ampui haavoittuneen AWB:n jäsenen. Televisiokuvat näyttivät selvästi, miten epäpäteviä valkoiset amatöörisotilaat olivat mustiin ammattisotilaisiin verrattuna. Tämä murensi hetkessä äärioikeiston käsityksen, jonka mukaan korkeampaan rotuun kuuluvat valkoiset pystyvät paremman koulutuksensa ja aseistuksensa ansiosta aina hallitsemaan mustia alkuasukkaita. Kun vapausrintama ei kyennyt kaappaamaan valtaa edes yhdessä mustien kotimaassa, myös Etelä-Afrikan turvallisuusyhteisö luopui yhteistyöstä AWB:n kaltaisten järjestöjen kanssa. Pian tapahtuman jälkeen sekä Inkatha että Etelä-Afrikan konservatiivinen puolue ja suuri osa muistakin ryhmistä, jotka olivat alun perin aikoneet boikotoida vaaleja, ilmoittivat osallistuvansa niihin.
Vuoden 1994 vaalit

Vaikka inkatha ja AWB yrittivät häiritä vaalikampanjaa ja poliittinen väkivalta jatkui aina vaalipäiviin saakka, vaalit pidettiin siitä huolimatta 26.–29. huhtikuuta 1994. Noin 91 prosenttia äänioikeutetuista eli yli 19 miljoonaa ihmistä äänesti näissä Etelä-Afrikan ensimmäisissä demokraattisissa vaaleissa. Mustat äänestivät pääsääntöisesti ANC:tä, ja vain KwaZulu-Natalissa Inkathan onnistui kerätä ANC:tä laajempi kannatus. ANC nousi ylivoimaisesti suurimmaksi puolueeksi 62,6 prosentin kannatuksella, mutta varsinkin Inkathan menestyksen vuoksi (10,5 prosenttia äänistä) se ei saavuttanut tarvittavaa määräenemmistöä perustuslain muuttamiseksi. Maan toiseksi suurimmaksi puolueeksi nousi Kansallispuolue 20,4 prosentin kannatuksella, ja de Klerk nousi siten toiseksi varapresidentiksi Thabo Mbekin kanssa. Äärioikeisto sai 2,17 prosenttia äänistä ja PAC vain 1,25 prosenttia. 9. toukokuuta Etelä-Afrikan uusi parlamentti valitsi yksimielisesti Nelson Mandelan maan uudeksi presidentiksi. Maan kansalliskokouksen puhemieheksi valittiin ANC:n Frene Ginwala.
Kapkaupungissa sijaitseva Tuynhuys, Etelä-Afrikan presidentin virka-asunto.
Inkatha-vapauspuolueen tunnus.
PAC:n logo.
Afrikaner Weerstandsbewegingin lippu.
Etelä-Afrikan lippu
Bophuthatswanan bantustan koostui 19 eri maa-alueesta.
Sjögestad

| Sjögestad |
| --- | --- |
 Sjögestadin kirkko
 Sjögestad
 Koordinaatit: 58°21′54″N, 15°22′20″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Linköping
Väkiluku (31.12.2023):  278
Infobox OKVirheellinen NIMI-arvo: 
Sjögestad on taajama Linköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 278 asukasta vuoden 2023 lopussa.
Tunnettuja henkilöitä

Catharina Lefrén (1782–1854), herrnhutilaisen liikkeen vaikuttaja
Aiheesta muualla

Kuvia tai muita tiedostoja aiheesta Sjögestad Wikimedia Commonsissa
Otsonikerros
Aiheesta muualla

Kuvia tai muita tiedostoja aiheesta otsonikerros Wikimedia Commonsissa
Maan ilmakehä
Vikingstad

| Vikingstad |
| --- | --- |

 Vikingstad
 Koordinaatit: 58°22′56″N, 15°25′59″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Linköping
Väkiluku (31.12.2023):  2 734
Infobox OKVirheellinen NIMI-arvo: 
Vikingstad on taajama Linköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 2 734 asukasta vuoden 2023 lopussa.
Tunnettuja henkilöitä

Maria Aronsson (s. 1983), jalkapalloilija
Aiheesta muualla

Kuvia tai muita tiedostoja aiheesta Vikingstad Wikimedia Commonsissa
Axel Sparre

| Axel Sparre |
| --- | --- |
 Muotokuva noin vuodelta 1700.
Henkilötiedot
Syntynyt: 9. tammikuuta 1652 Visby, Ruotsi
Kuollut: 31. toukokuuta 1728 (76 vuotta) Brokind, Ruotsi
Ammatti:  upseeri
Axel Sparre (9. tammikuuta 1652 Visby – 31. toukokuuta 1728 Brokind) oli ruotsalainen kreivi. Hän osallistui Kaarle XII:n Puolan-sotaretkelle suuren Pohjan sodan aikana 1700–1709 ja oli kuninkaan läheisimpiä ystäviä. Hänet nimitettiin sotamarsalkaksi vuonna 1721. Sparre oli myös itseoppinut kuvataiteilija, joka maalasi muotokuvia.
Axel Sparren maalaama muotokuva Kaarle XII:sta Benderissä vuonna 1715.
Aiheesta muualla

Kuvia tai muita tiedostoja aiheesta Axel Sparre Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Ruotsi 
Taiteenala:  KulturNav  RKD Artists  ULAN
Anni Collan

| Anni Collan |
| --- | --- |
 Anni Collan 1897
Henkilötiedot
Syntynyt: 13. tammikuuta 1876 Rauma, Suomen suuriruhtinaskunta
Kuollut: 17. huhtikuuta 1962 (86 vuotta) Helsinki, Suomi
Kansalaisuus:  suomalainen
Ammatti:  voimistelunopettaja, järjestöjohtaja
Muut tiedot
Koulutus: voimistelunopettaja
Tunnustukset:  kouluneuvos, Suomen liikuntakulttuurin ja urheilun suuri ansioristi
Anni Sofia ”Tuikku” Collan (13. tammikuuta 1876 Rauma – 17. huhtikuuta 1962 Helsinki) oli suomalaisen naisvoimistelun ja -urheilun sekä partiotyttötoiminnan uranuurtajia. Collan toimi vuosina 1917–1921 Suomen Naisten Liikuntakasvatusliiton ja vuosina 1924–1941 Suomalaisen partiotyttöliiton puheenjohtajana.
Varhaisvuodet

Collanin vanhemmat olivat kaupunginlääkäri Johannes Collan ja kauppiaantytär Anna Charlotta Sallmén. Anni Collanin veljiä olivat poliitikko ja sotilas Mikko Collan sekä osuustoimintamies Yrjö Collan. Collan vietti varhaislapsuutensa Nurmeksessa ja kävi koulunsa Kuopiossa. Hän vietti monet kesät Kiukaisissa Vaaniin ratsutilalla, jonka hänen äitinsä isä oli ostanut vuonna 1867. Collan aloitti vuonna 1893 kuvanveiston opinnot Ateneumin Taideteollisessa koulussa mutta siirtyi sittemmin opiskelemaan voimistelunopettajaksi ja valmistui voimistelulaitokselta vuonna 1897. Hän suoritti Tukholmassa kahden vuoden ajan jatko-opintoja Kuninkaallisessa keskusopistossa.
Ura

Collan toimi Keisarillisen Aleksanterin-yliopiston voimistelulaitoksen opettajana vuosina 1909–1918 ja tyttöjen voimistelun ja terveydenhoidon tarkastajana koulutushallituksessa 1919–1944. Hän oli valtion urheilulautakunnan ensimmäinen sihteeri vuosina 1920–1922.
Collan laittoi 1900-luvun ensimmäisellä vuosikymmenellä alulle sittemmin Suomen Urheilumuseon yhteyteen siirtyneen Suomen urheilukirjaston. Hän perusti Kisakenttä-lehden vuonna 1910 tehtyään sitä ennen jonkin aikaa Suomen Urheilulehteen naisten osastoa. Collan vastusti kilpaurheilua ja suhtautui kriittisesti miesten kilpailukiihkoon.
Partiotoimintaan hän tutustui jo vuonna 1911 heti sen rantauduttua Suomeen, ennen kuin toiminta julistettiin saman vuoden syksyllä laittomaksi. Kun partio jälleen sallittiin keväällä 1917, Collan perusti Helsinkiin Hespartto-lippukunnan. Hän toimi sen johtajana vuoteen 1921 asti. Hän toimi vuodesta 1924 Suomalaisen partiotyttöliiton puheenjohtajana ja sittemmin myös kansainvälisen partiotyttöliikkeen johtotehtävissä.
Collanille myönnettiin kouluneuvoksen arvonimi vuonna 1946. Vuonna 1948 hänelle myönnettiin Suomen liikuntakulttuurin ja urheilun suuri ansioristi, joka voi olla vain kahdellatoista elävällä ihmisellä kerrallaan. Yksi Suomen Partiolaisten ansiomerkeistä on nimetty Anni Collanin mukaan Collanin soljeksi.
Anni Collanin perustamia järjestöjä ja yhdistyksiä

Suomen toiseksi vanhin tyttöpartiolippukunta Hespartto (1917)
Kisakenttä-lehti
Anni Collanin julkaisut

Suomen kansan leikkejä 1904
Suomalainen Kisapirtti I–III 1905–1908, IV 1946
Leikkikenttäliike Amerikassa 1915
Ruumiillinen kasvatus Pohjois-Ameriikan Yhdysvalloissa 1916
Naisten urheiluopas 1917
Partiotyttöjen opas 1918
Kisakaikuja 1928
Kouluhallituksen toistaiseksi käytettäväksi hyväksymä voimistelusanasto 1932 (A. Vartian kanssa).
Aiheesta muualla

Anni Collan PartioWikissä.
| n k Suomen liikuntakulttuurin ja urheilun suuren ansioristin saajat |
| --- | --- |
Nykyiset haltijat:  1994 Carl-Olaf Homén  2003 Pirjo-Liisa Vilenius  2010 Marja-Liisa Kirvesniemi  2010 Lasse Virén  2015 Pertti Karppinen  2016 Kalervo Kummola  2022 Marie Lundmark 
Aikaisemmat saajat:  1947 Elli Björkstén  1947 Hannes Kolehmainen  1947 Paavo Nurmi  1948 Anni Collan  1948 Erik von Frenckell  1948 Lauri Pihkala  1948 Viktor Smeds  1948 Arvo Vartia  1949 Kustaa Levälahti  1949 Eino Pekkala  1950 Urho Kekkonen  1951 Jukka Rangell  1954 Kaarina Kari  1957 Toivo Aro  1958 Akseli Kaskela  1963 Hilma Jalkanen  1963 Bruno Nyberg  1964 Kauno Kleemola  1964 Väinö Lahtinen  1965 Liisa Orko  1966 Heikki Savolainen  1966 Yrjö Valkama  1967 Clas Thunberg  1974 J. O. Söderhjelm  1976 Veikko Hakulinen  1978 Väinö Soininen  1979 Lennart Kivi  1980 Kalle Kaihari  1982 Erkki Kivelä  1983 Sulo Kolkka  1983 Jukka Uunila  1987 Hannu Koskivuori  1987 Unto Siivonen  1988 Impi Jokinen  1988 Martti Karvonen  1989 Sulo Hostila  1989 Nils-Erik Nyman  1989 Paavo Pekkanen  1990 Osmo Niemelä  1995 Matti Ahde  1997 Peter Tallberg  1998 Pentti Linnosvuo  2001 Tapani Ilkka  2003 Kalevi Tuominen  2009 Veikko Puputti  2009 Siiri Rantanen  2022 Ilkka Kanerva 
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Israel  Suomi (KANTO)  Yhdysvallat  Ruotsi  Alankomaat 
Henkilöt:  Kansallisbiografia  Uppslagsverket Finland  Biografiasampo 
Ystävykset Selma Hirn ja Anni Collan vuonna 1897.
Astral-TV

| Astral-TV |
| --- | --- |
 Astral-TV:n lähetystä Jim-kanavalla joulukuussa 2021.
Tyyli:  ennustusohjelma
Alkuperämaa:   Suomi  Unkari
Verkko:  MTV3 Sub Jim Liv Nelonen Facebook live
Esitetty:  2014 – 2021 televisiossa. Facebook livessä jatkuu edelleen.
Tuotanto
Tuotantoyhtiö(t):  Londur Oy
Astral-TV oli suomalainen televisio-ohjelma, jonka katsojat pystyivät soittamaan ennustajille suoraan lähetykseen.
Astral-TV:n lähetykset alkoivat maaliskuussa 2014 MTV3- ja Sub-kanavilla. Syksyllä 2016 ohjelma siirtyi Nelonen Medialle, joka esitti sitä kanavilla Jim, Liv ja Nelonen. Ohjelman esittäminen loppui joulukuussa 2021. Astral-TV:tä tuotti Londur Oy.
Astral-TV:tä on kritisoitu hädänalaisten ihmisten hyväksikäytöstä. Vuonna 2015 MTV, Nelonen Media ja Londur saivat Skepsis-yhdistyksen Huuhaa-palkinnon ”taikauskon ylläpitämisestä ja ihmisten epävarmuuden hyväksikäytöstä”.
Tekniikan Maailman päätoimittaja Reijo Ruokanen kirjoitti vuonna 2018: ”Jos itse ei näkisi, Astral tv:tä ei uskoisi todeksi. Astral on tv-kanavilla pyörivä mainos, joka näyttää tv-ohjelmalta. Siinä erilaiset kaukoparantajat ja ennustajat kauppaavat palveluksiaan yleisölle. Kun soitat maksulliseen numeroon, parantaja laittaa energiansa liikkeelle ja jo alkaa kipu nivelissä helpottaa.”
Astrologian Tähdet

Vuonna 2023 Eveo-kaapelikanavalla alkoi pyöriä Astral-TV:tä läheisesti muistuttava ohjelma Astrologian Tähdet, jonka verkkosivusto on nimeltään astraltv.fi. Sivustolla tarjotaan myös ennustajien puhelinpalvelua hintaan 3,58€/min + pvm. Toimintaa on myös Facebook-sivuilla sekä AstralTV:n Youtube-kanavalla.
Aiheesta muualla

Astral-TV-ohjelman sivusto
ISO

| International Organization for Standardization (ISO) |
| --- | --- |

Perustettu:  23. helmikuuta 1947
Tyyppi:  Kansalaisjärjestö
Toimiala:  kansainvälinen standardisointi
Päämaja:   Vernier, Geneven kantoni, Sveitsi
Toiminta-alue:  maailmanlaajuinen
Jäsenet:  164 järjestöä
Viralliset kielet:  englanti, ranska, venäjä
Aiheesta muualla
Sivusto
Infobox OKVirheellinen NIMI-arvo: 
International Organization for Standardization eli ISO on kansainvälinen standardisoimisjärjestö. Se käyttää myös ranskaksi nimeä Organisation Internationale de Normalisation (OIN). ISO on perustettu helmikuussa 1947 ja se tuottaa kansainvälisiä standardeja. ISO ei ole minkään hallituksen alainen, mutta standardiensa välityksellä sillä on merkittävä vaikutusvalta.
ISOn jäseniä ovat kansalliset standardisoimisjärjestöt, yksi kustakin maasta. Suomea järjestössä edustaa Suomen Standardisoimisliitto SFS. ISOn standardit ovat suosituksia.
ISOn dokumentteja ei jaeta vapaasti, mutta luonnosdokumentit ovat yleensä vapaasti saatavilla sähköisessä muodossa. 1990-luvulla ISO sai maineen hitaana ja byrokraattisena järjestönä, joka ei kuuntele kuluttajien ja käyttäjien mielipidettä. Tämän jälkeen järjestössä on pyritty korjaamaan havaittuja epäkohtia ja nopeuttamaan standardisointiprosessia.
Koska ISOn määrittelemiä standardeja on otettu laajasti käyttöön, joissain tuotteissa niihin viitataan jopa nimellä. Tällainen on esimerkiksi CD-ROM -levyjen tiedostojärjestelmän standardi ISO 9660, jonka perusteella tiedostojärjestelmän sisältäviä tiedostoja on alettu nimittää "ISO-imageiksi". Toinen esimerkki on filmin valoherkkyys, jossa käytetään ISO-standardia, jonka mukaan kameroiden filmiä myydään "ISO-numerolla".
Tietotekniikka-alan standardisointi tehdään yhteistyössä IEC-standardisointiorganisaation kanssa. Yhteistä työryhmää kutsutaan nimellä JTC1 (Joint Technical Committee).
Muutamia ISO-standardeja > ISO 1 – 9999

ISO 9, kyrillisten merkkien translitterointi
ISO 216, paperikoot, kuten A4
ISO 639, kielten lyhenteet
ISO 646, ASCII
ISO/IEC 1539-1, Fortran-ohjelmointikieli
ISO 2108, ISBN -koodi kirjojen tunnistamiseksi
ISO 3166, maiden koodit
ISO 3602, japanin kielen romanisaatio
ISO 3901, ISRC -koodi äänitteiden tunnistamiseksi
ISO 4217, valuuttakoodit
ISO 5218, ihmisten sukupuolten koodit (0 = ei tunneta, 1 = mies, 2 = nainen, 9 = ei määritelty)
ISO 8601, päivämäärien muoto
ISO 8859, 8-bittinen merkistökoodaus
ISO 8879, Standard Generalized Markup Language (SGML)
ISO 9000, laatustandardi
ISO/IEC 9075, SQL
ISO 9660, CD-ROM-tiedostojärjestelmä
ISO 9899, C-ohjelmointikieli
ISO/IEC 9945 Portable Operating System Interface (POSIX)
Muutamia ISO-standardeja > ISO 10000 – 49999

ISO 10279, BASIC-ohjelmointikieli
ISO 10303, STEP, teollisen tuotetiedon standardi
ISO 10487, autostereoiden liitäntästandardi
ISO 10646, Universal Character Set (vrt. Unicode)
ISO 10668, Brändin taloudellinen arvo
ISO/IEC 11172, MPEG-1
ISO/IEC 13818, MPEG-2
ISO/IEC 14496, MPEG-4
ISO/IEC 14882, C++
ISO 15924, kirjoitusjärjestelmien tunnisteet
ISO/IEC 15948, PNG
ISO/IEC 16262, korvaava standardi ISO/IEC 22275, ECMAScript (vrt. JavaScript)
ISO 7736, Määrittää autoradioiden koon (alkujaan DIN 75490)
ISO 20252, markkinatutkimus- ja markkinointitutkimus
ISO 20700, Ohjeet liikkeenjohdon konsultointipalveluihin
ISO/IEC 23360, Linux Standard Base
ISO 26300, OpenDocument (ODF)
ISO 29500, OOXML
ISO 31000 Riskienhallinta
ISO 32000, Adobe PDF
ISO 45001 Työterveyden ja -turvallisuuden hallintajärjestelmät - Vaatimukset ja käyttöohjeet
ISO 46001 Veden tehokkuuden hallintajärjestelmät - Vaatimukset ja käyttöohjeet
Muutamia ISO-standardeja > ISO 50000 – 99999

ISO 50001, Energianhallintajärjestelmät - Vaatimukset ja käyttöohjeet
ISO 55001, Varainhoito - hallintajärjestelmät - vaatimukset
ISO 56002, Innovaation hallinta - Innovaation hallintajärjestelmä - ohjaus
ISO/IEC 80000-standardisarja, Suureet ja yksiköt
Aiheesta muualla

Wikimedia Commonsissa on kuvia tai muita tiedostoja aiheesta .
http://www.iso.org
Publicly Available Standards (englanniksi)
| Auktoriteettitunnisteet  |
| --- | --- |
Kansainväliset:  ISNI 2  VIAF 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Japani  Tšekki  Australia  Kreikka  Korea  Kroatia  Puola  Portugali  Vatikaani 
Tieteilijät:  CiNii 
Henkilöt:  Trove 
Muut:  Dictionnaire historique de la Suisse  IdRef
FC Saburtalo Tbilisi

| FC Saburtalo Tbilisi |
| --- | --- |

Koko nimi:  FC Saburtalo Tbilisi
Perustettu:  1999
Kaupunki:  Tbilisi
Kenttä:  Mikheil Meskhis sakhelobis Stadioni
– kapasiteetti:  25 453
Sarja:  Erovnuli Liga
Päävalmentaja:  Giorgi Chiabrishvili
Infobox OKNimi-testi OK: 
FC Saburtalo Tbilisi on jalkapalloseura Tbilisin kaupungista. Seura pelaa Erovnuli Ligassa, joka on Georgian jalkapalloilun korkein sarjataso. Saburtalo voitti historiansa ensimmäisen Georgian mestaruuden vuonna 2018 ja 2024. Tämä takasi paikan Mestarien liigan kaudelle 2019–2020. Helmikuussa 2024 seura vaihtoi nimen pois. Uudeksi nimeksi valittiin "Iberia 1999", ja yllättäen jopa ultra-fanit pitivät uutta nimeä parempana kuin vanhaa.lähde? Ensimmäisellä uudella nimellä pelatulla kaudella Iberia 1999 voitti  Erovnuli Ligan mestaruuden.
Perlin-kohina

Perlinin kohina tai Perlin-kohina on Ken Perlinin vuonna 1983 kehittämä algoritmi satunnaisen kohinan luomiseen.
Perlinin kohina tuottaa pilviä muistuttavan kuvan. Sitä voidaan käyttää simuloimaan myös esimerkiksi tulta ja savua. Täysin satunnaisten tekstuurien luontiin verrattuna Perlin-kohinan ehkä suurin etu on se, että satunnaisten yksityiskohtien koko pysyy samana ja sen pystyy määrittämään.
Perlin piti tietokoneella tuotettua grafiikkaa epärealistisena, ja työskennellessään Tron-elokuvan parissa 1981 hän alkoi kehitellä proseduraalisesti tuotettuja tekstuureja. Tron on ensimmäinen elokuva, jossa käytettiin suurta määrää varjostettua tietokonegrafiikkaa. Perkin-Elmer ja Gould/SEL -tietokoneissa oli vähäinen määrä RAM-muistia, johon ei mahtunut luonnollinen tekstuuri. Kohinan avulla voitiin luoda matemaattisilla kaavoilla tekstuureita. Perlin esitteli tuloksensa SIGGRAPH 84 -konferenssissa ja julkaisi artikkelin. SIGGRAPH 85:een.
Perlin on toiminut New Yorkin yliopiston tietotekniikan apulaisprofessorina. Hän sai vuonna 1997 Perlin-kohinan kehittämisestä Oscar-palkinnon (Tieteellisen tai teknisen saavutuksen Oscar-palkinto). Kohinan käyttökohteeksi on mainittu esim. Jurassic Parkin dinosaurusten ihon muuttaminen karheaksi.
Perlin-kohina on luonteeltaan hilapohjainen gradienttikohina. Kohinafunktion perusprimitiivinä on skalaarikentän sijaan vektorikenttä. Jokaiseen kokonaislukupisteeseen arvotaan satunnainen gradienttivektori, jonka avulla lasketaan gradienttiarvo pisteen ympäristössä. Tämän jälkeen lopullinen arvo saadaan interpoloimalla gradienttiarvojen välillä n-ulotteisesti.
Perlinin kohinafunktiosta on tehty useita toteutuksia. Ensimmäiset olivat Perlinin alkuperäinen C-kielinen versio vuodelta 1985 ja myöhempi Perlinin parannettu versio vuodelta 2002, johon liittyy Java-toteutus.
Perlin-kohinan yksinkertainen esimerkki.
Esimerkin avulla luotu korkeuskartta.
Kohinan avulla luotu orgaaninen "mössö".
Aiheesta muualla

- Perlinin verkkosivun arkisto, sisältää alkuperäisen C-koodin
Vuoden 2002 artikkeli
Vuoden 2002 toteutus
GMP (täsmennyssivu)

GMP voi tarkoittaa seuraavia:
Guanosiinimonofosfaatti
GNU Multiple Precision Arithmetic Library, GNU-projektin matematiikkakirjasto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”GMP”, voi hakea sivunnimihaulla, laajalla sivunnimihaulla tai tekstihaulla.